b'\n_START_ARTICLE_\nFrancosko-nem\xc5\xa1ka brigada\n_START_SECTION_\nZgodovina\n_START_PARAGRAPH_\n13. novembra 1987 sta predsednik Francije Fran\xc3\xa7ois Mitterand in kancler Nem\xc4\x8dije Helmut Kohl v Karlsruhu podpisala sporazum o okrepitvi voja\xc5\xa1kega sodelovanja med dr\xc5\xbeavama z namero o ustanovitvi skupne voja\xc5\xa1ke formacije._NEWLINE_Oktobra 1988 je pri\xc4\x8del delovati organizacijski \xc5\xa1tab. 2. oktobra 1989 je bila Francosko-nem\xc5\xa1ka brigada oz. Nem\xc5\xa1ko-francoska brigada uradno ustanovljena. 17. oktobra 1990 je bila dokon\xc4\x8dno vzpostavljena struktura brigade; tega leta so tudi pri\xc4\x8deli organizirati \xc5\xa1tevilne voja\xc5\xa1ke vaje, s katerimi so uskladili delovanje. Brigada je tako sodelovala v francosko-nem\xc5\xa1kih vajah in mednarodnih vajah (v sklopu zveze NATO). 1. oktobra 1992 se je brigada preselila v novo garnizijo M\xc3\xbcllheim. 1. oktobra 1993 je bila brigada dodeljena Eurocorpsu._NEWLINE_Leta 1996 je bil del brigade poslal v Bosno v sklopu SFORa. Naslednje leto, oktobra 1997, je brigada opravila urjenje v Gabonu in novembra 1997 pa je sodelovala v trilateralni voja\xc5\xa1ki vaji Concordia 1997, skupaj s Poljaki. Med marcem in septembrom 1999 je bil del brigade poslal v makedonski Ohrid. Januarja 2000 je brigada sodelovala v humanitarni operaciji pri odpravljanju \xc5\xa1kode orkana Lothar. Med februarjem in marcem istega leta pa je sodelovala pri odpravljanju razlitja tankerja Erika pred bretonsko obalo. Med junijem 2000 in januarjem 2001 je brigada delovala v sklopu SFORja in KFORja. Oktobra 2001 je del brigade sodeloval v voja\xc5\xa1ki vaji Cobra 2001 v \xc5\xa0paniji. Avgusta 2002 je brigada pomagala pri poplavi reke Elbe. Novembra 2002 je brigada prevzela poveljstvo SFOR VI, nato pa je sodelovala v Task Force Fox (Makedonija) in KFOR. Od julija 2004 do januarja 2005 je brigada (oz. del le-te) delovala v ISAFu v sklopu Mednarodne brigade Kabul._NEWLINE_Med voja\xc5\xa1ko vajo Common Tenacity 2005 (17. oktober-9. november 2005) je brigada dobila Natov certifikat za hitroreakcijsko enoto. Certifikat je potrdila na voja\xc5\xa1ki vaji Brilliant Ledger 2006 (6.-28. februar 2006), ki je potekala v sklopu Eurocorpsa. Med 1. junijem in 12. julijem istega leta je brigada sodelovala v Natovi voja\xc5\xa1ki operaciji Steadfast Jaguar 2006._NEWLINE_Med 1. julijem 2006 in 14. januarjem 2007 je brigada predstavljala jedro NATO Response Force 7 (NRF 7).'